CELEX: 62010CJ0250
Language: ro
Date: 2011-12-21
Title: Hotărârea Curții (camera a patra) din 21 decembrie 2011. # Haltergemeinschaft LBL GbR împotriva Hauptzollamt Düsseldorf. # Cerere având ca obiect pronunțarea unei hotărâri preliminare: Finanzgericht Düsseldorf - Germania. # Directiva 2003/96/CE - Impozitarea produselor energetice și a electricității - Articolul 14 alineatul (1) litera (b) - Scutirea produselor energetice utilizate drept carburant în aviație - Carburant pus la dispoziție de navlosantul unui avion utilizat de navlositorii avionului pentru zborurile acestora în alt scop decât prestarea unui serviciu aerian cu titlu oneros. # Cauza C-250/10.

Hotărârea Curții (Camera a patra) din 21 decembrie 2011 — Haltergemeinschaft LBL/Hauptzollamt Düsseldorf
      (Cauza C‑250/10)
      „Directiva 2003/96/CE — Impozitarea produselor energetice și a electricității — Articolul 14 alineatul (1) litera (b) — Scutirea produselor energetice utilizate drept carburant în aviație — Carburant pus la dispoziție de navlosantul unui avion utilizat de navlositorii avionului pentru zborurile acestora în alt
         scop decât prestarea unui serviciu aerian cu titlu oneros”
      
      Dispoziții fiscale — Armonizarea legislațiilor — Impozitarea produselor energetice și a electricității — Scutirea produselor energetice utilizate drept carburant în aviație, cu excepția zborurilor de agrement cu caracter privat
         — Domeniu de aplicare — Închirierea sau navlosirea unei aeronave unei întreprinderi în vederea îndeplinirii scopului său comercial, altul decât prestarea
         unui serviciu aerian cu titlu oneros — Excludere [Directiva 2003/96 a Consiliului, art. 14 alin. (1) lit. (b)] (a se vedea punctele 25 și 26 și dispozitivul)
      
      Obiectul 
      
         
               Cerere de pronunțare a unei hotărâri preliminare – Finanzgericht Düsseldorf — Interpretarea articolului 14 alineatul (1) litera
                  (b) din Directiva 2003/96/CE a Consiliului din 27 octombrie 2003 privind restructurarea cadrului comunitar de impozitare a
                  produselor energetice și a electricității (JO L 283, p. 51, Ediție specială, 09/vol. 2, p. 98) — Domeniul scutirii prevăzute
                  în cazul produselor energetice livrate pentru utilizare drept carburant în aviație — Scutire privind carburantul pus la dispoziție
                  de un locator sau de un navlosant al unui avion, care nu este o întreprindere de transport aerian, și care este utilizat de
                  locatarii avionului pentru zborurile acestora în scop comercial
               
            Dispozitivul 
      Articolul 14 alineatul (1) litera (b) din Directiva 2003/96/CE a Consiliului din 27 octombrie 2003 privind restructurarea
         cadrului comunitar de impozitare a produselor energetice și a electricității trebuie interpretat în sensul că de scutirea
         de impozitul asupra produselor energetice livrate pentru utilizare drept carburant în aviație, cu excepția zborurilor de agrement
         cu caracter privat, prevăzută de această dispoziție, nu poate beneficia o întreprindere precum cea din acțiunea principală
         în cazul în care aceasta închiriază sau navlosează o aeronavă pe care o deține, cu carburant, unor întreprinderi ale căror
         operațiuni de aviație nu servesc direct prestării de către aceste întreprinderi a unui serviciu aerian cu titlu oneros.